NAZIV PRORAČUNSKOG KORISNIKA:

OPĆINSKO DRŽAVNO ODVJETNIŠTVO BROJ RKP: 04526

U ČAKOVCU MATIČNI BROJ: 03110770

ULICA KRALJA TOMISLAVA 12 OIB: 35997508988

40000 ČAKOVEC ŠIFRA DJELATNOSTI: 8423

RAZINA: 11

RAZDJEL: 10985

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Prihodi za rad Općinskog državnog odvjetništva u Čakovcu osiguravaju se iz Državnog proračuna Republike Hrvatske iz izvora 11 Opći prihodi i primici, dok se u manjem dijelu planira ostvariti vlastite prihode iz izvora 31 od usluga preslikavanja, ispisa i umnožavanja dokumenata iz predmeta kao i usluge presnimavanja audio-video snimke na optički medij i prepisivanja zvučnih snimki. Vlastiti prihodi uplaćuju se u Državni proračun te se doznačuju iz Riznice istovremeno kada i sredstva za redovno poslovanje za plaćanje tekućih rashoda, koja su proračunom za 2025.-2027. planirana na računu 3235 Zakupnine i najamnina unutar redovne aktivnosti Općinskog državnog odvjetništva u Čakovcu kao proračunskog korisnika.

Planirani prihodi i primici za 2025. godinu planirani su u iznosu od 1.320.047,00 eura od toga iz izvora 11 Opći prihodi i primici planirani su u iznosu od 1.319.569,00 eura i iz izvora 31 Vlastiti prihodi 478,00 eura.

Planirani prihodi i primici za 2026 godinu planirani su u iznosu od 1.363.464,00 eura od toga iz izvora 11 Opći prihodi i primici planirani su u iznosu od 1.362.986,00 eura i iz izvora 31 Vlastiti prihodi 478,00 eura.

Planirani prihodi i primici za 2027 godinu planiranu su u iznosu od 1.212.679,00 eura od toga 1.212.201,00 eura iz izvora 11 Opći prihodi i primici i iz izvora 31 Vlastiti prihodi 478,00 eura.

**RASHODI I IZDACI**

Planirani rashodi i izdaci za 2025 godinu planirani su u iznosu od 1.320.047,00 eura od toga za rashode poslovanja u iznosu od 1.113.609,00 eura, za zakupnine i najamnine iz vlastitih prihoda u iznosu od 478,00 eura te rashode za nabavu nefinancijske imovine u iznosu od 205.960,00 eura.

Najveći izdaci su rashodi za zaposlene u iznosu od 887.481,00 eura, od čega je 857.521,00 eura planirano za bruto plaće i doprinose na plaće, prekovremeni rad te naknade za aktivno i pasivno dežurstvo dužnosnika kao i naknade za pasivno dežurstvo službenika i namještenika na bazi plaće isplaćene za rujan temeljem trenutnog broja zaposlenih 7 dužnosnika i 19 zaposlenih službenika i namještenika, s time da je uzeto u obzir novo zapošljavanje 1 zamjenika na Kaznenom odjelu koje imenovanje je u tijeku, 1 zamjenika na Kaznenom odjelu za koje mjesto je objavljen oglas DOV-a te 3 zamjenička mjesta na Kaznenom odjelu i 1 zamjenika na Građansko-upravnom odjelu (budući su od sistematiziranih 13 (ranije 9) mjesta zamjenika, nepopunjena 4 zamjenička mjesta na Kaznenom odjelu i 1 nepopunjeno zamjeničko mjesto na Građansko-upravnom odjelu) zbog povećanog obima posla kako na Kaznenom tako i Građansko-upravnom odjelu, te novo zapošljavanje 1 zapisničara u državnom odvjetništvu za kojeg je postupak prijma u državnu službu u tijeku, , dok je tijekom 2025. godine planirano zapošljavanje još tri 3 izvršitelja na službeničkim radnim mjestima, 1 državnoodvjetnički savjetnik, koje radno mjesto se planira popuniti kada državnoodvjetnički savjetnik položi pravosudni ispit početkom slijedeće godine, 1 savjetnik za obavljanje stručnih poslova u Uredu državnog odvjetnika te 1 referent za obavljanje uredskih poslova i poslova arhive, a kako bi se osiguralo redovno obavljanje poslova u ovom državnom odvjetništvu, budući je veći broj sistematiziranih radnih mjesta Pravilnikom o unutarnjem redu još uvijek nepopunjen. Potrebno je napomenuti da su sredstva planirana sukladno zadanom limitu nadležnog Ministarstva, no s obzirom na planirano povećanje plaća i naknada za dežurstva, kako dužnosnika tako i službenika planirana sredstva će se po potrebi tijekom planiranog razdoblja korigirati. Ujedno su planirana sredstva za doprinose za mirovinsko osiguranje za staž osiguranja s povećanim trajanjem za pravosudne dužnosnike koji su radili na poslovima istrage u razdoblju od 1. rujna 2011. do 1. rujna 2018., a kako bi se u narednom razdoblju izvršavala rješenjem utvrđena obveza po pojedinom dužnosniku.

Ostali rashodi za zaposlene planirani su u iznosu od 29.960,00 eura temeljem trenutno ugovorenih prava po KU (2 jubilarne nagrade, regres, božićnica, uskrsnica, darovi, pomoći i otpremnina).

Materijalni i financijski rashodi (32, 34) za 2025. godinu planirani su u iznosu od 226.128,00 eura, od čega su Intelektualne i osobne usluge jedan od većih rashoda koje čine troškovi kaznenog postupka te su za 2025. godinu planirani u iznosu od 100.000,00 eura, koja će tijekom planiranog razdobljaa biti potrebno i korigirati s obzirom na stalno povećanje navedenih rashoda. Na poziciji rashoda za nabavu nefinancijske imovine (42, 45) planirana su sredstva u iznosu od 205.960,00 eura, koja se odnose na iznose godišnje otplate glavnice financijskog leasinga za nabavu vozila na razdoblje od 5 godina, koja nabava vozila je izvršena tijekom 2021. godine i to za 2025. u iznosu od 3.260,00 eura i nabavu uredske opreme i namještaja u iznosu od 2.700,00 eura te dodatna ulaganja na građevinskim objektima u iznosu od 200.000,00 eura za adaptaciju poslovnog prostora, uz napomenu da se sukladno izrađenom Glavnom projektu za adaptaciju poslovnog prostora djelomično provodi postupak javne nabave radova, dok će se ostali postupak javne nabave radova provoditi u narednom razdoblju sukladno osiguranim proračunskim sredstvima.

Planirani rashodi i izdaci za 2026 godinu planirani su u iznosu od 1.363.464,00 eura od toga za rashode poslovanja u iznosu od 1.154.566,00 eura, za zakupnine i najamnine iz vlastitih prihoda 478,00 eura te rashode za nabavu nefinancijske imovine u iznosu od 208.420,00 eura, od čega za rashode za zaposlene u iznosu od 883.685,00 eura i za materijalne i financijske rashode i izdatke u iznosu od 239.228,00 eura. Najveći izdaci su rashodi za zaposlene i intelektualne usluge od 106.672,00 eura i nema većeg odstupanja u odnosu na prethodne godine. Također su planirana sredstva na poziciji rashoda za nabavu financijske imovine (42, 45) u iznosu od 208.420,00 eura, koja se odnose na iznose godišnje otplatu glavnice financijskog leasinga za nabavu vozila na razdoblje od 5 godina za 2026. u iznosu od 1.720,00 eura i uz to planirana sredstva za novu nabavu vozila na financijski leasing u iznosu od 4.000,00 eura kao i nabavu uredske opreme i namještaja u iznosu od 2.700,00 eura te dodatna ulaganja na građevinskim objektima u iznosu od 200.000,00 eura za adaptaciju poslovnog prostora.

Planirani rashodi i izdaci u 2027 god. su u iznosu 1.212.679,00 eura, od čega za rashode poslovanja u iznosu od 1.155.501,00 eura, zakupnine i najamnine iz vlastitih prihoda 478 eura te rashode za nabavu nefinancijsek imovine u iznosu od 56.700,00 eura. Najveći izdaci su rashodi za zaposlene 885.645,00 eura i rashodi za intelektualne i osobne usluge 108.900,00 eura i nema većeg odstupanja u odnosu na prethodne godine. Također su planirana sredstva na poziciji rashoda za nabavu nefinancijske imovine koja se odnose na iznose godišnje otplatu glavnice financijskog leasinga za nabavu vozila na razdoblje od 5 godina za 2027. u iznosu od 4.000,00 eura i nabavu uredske opreme i namještaja u iznosu od 2.700,00 eura te dodatna ulaganja na građevinskim objektima u iznosu od 50.000,00 eura za adaptaciju poslovnog prostora.

**PRIJENOSI SREDSTAVA IZ PRETHODNE I U SLJEDEĆU GODINU**

Nemamo planirane ove kategorije prijenosa sredstava iz prethodne ili u sljedeću godinu donos i odnos za 2025., 2026. i 2027. godinu.

**UKUPNE I DOSPJELE OBVEZE**

|  |  |  |
| --- | --- | --- |
|   | Stanje obveza na dan 31.12.2023. | Stanje obveza na dan 30.06.2024. |
| **Ukupne obveze** | 88.984,52 | 87.324,48 |
| **Dospjele obveze** | 296,66 | 168,21 |

Čakovec, 5. studenog 2024.